"ምርጫ ቦርድ 'ምርጫ' የማራዘም ሥልጣን የለውም" - ወ/ት ሶሊያና ሽመልስ
"ቦርዱ ሰላም ሳይኖር ምርጫ ፈፅሞ የማይታሰብ ነው” አለ በሚል በማኅበራዊ ሚዲያ የተሠራጨውም “የሃሰት ወሬ ነው” ብሏል። ምርጫው በተያዘለት የጊዜ ሰሌዳ መሠረት እንዲካሄድ ለማድረግ ዝግጅቱን እያፋጠነ እንደሚገኝ ምርጫ ቦርድ አስታውቋል።“ምርጫውን በተያዘለት የጊዜ ሰሌዳ መሠረት ለማከናወን የማያስችል ሁኔታ ቢፈጠር እንኳን ተጠሪ ለሆንለት የሕዝብ ተወካዮች ምክር ቤት እናሳውቃለን እንጂ በራሳችን ምርጫ የማራዘምም ሆነ የመሠረዝ ሥልጣን የለንም” ሲሉ የምርጫ ቦርድ ኮምዩኒኬሽንስ አማካሪ ወ/ት ሶሊያና ሽመልስ ተናግረዋል።ጽዮን ግርማ “ምርጫ ቦርድ ምርጫውን አራዘመ” በሚል በማኅበረሰብ ሚዲያ ላይ ዛሬ የተሠራጨውን ዘገባ መሠረት አድርጋ ተከታዩን ዘገባ አጠናቅራለች።(ዝርዝሩን ከተያያዘው የድምፅ ፋይል ያዳምጡ)  